પહેલા દિવસે બધાની મેસેજિંગ અને ઇન્ટરનેટ સર્વિસ બંધ નહોતી થઈ. કેટલાક લોકોની ચાલતી હતી એટલે દસ મેસેજ મોકલીએ તો પાંચ-છ મેસેજ જાય અને બાકીના નહીં. બીજા દિવસે તો સંપૂર્ણપણે સર્વિસ બંધ હતી. ત્રીજા દિવસે વહેલી સવારે એક કલાક માટે ચાલુ થઈ અને પાછી બંધ થઈ ગઈ. સાચું કહું તો એ ત્રણ દિવસ ખૂબ જ પ્રૉબ્લેમૅટિક ગયા. મારું કામ પણ એવું છે કે મારે સતત ક્લાયન્ટ્સના અને મિડિયા-ફ્રેન્ડ્સના સંપર્કમાં રહેવું પડે. બ્લૅકબેરી હોય તો ઈ-મેઇલ ચેક થઈ જાય અને જરૂરી રિપ્લાય સાથે ફૉર્વર્ડ પણ થઈ જાય. એ માટે ઑફિસમાં બેસી રહેવું ન પડે. જોકે આ ત્રણ દિવસ સર્વિસ બંધ થઈ હોવાથી મારો ઑફિસમાં વેઇટિંગ પિરિયડ વધી ગયો. ઇમ્પોર્ટન્ટ ઈ-મેઇલની રાહ જોવા માટે અને કેટલાક રિપ્લાય આપવા માટે કલાક-બે કલાક વધુ બેસી રહેવું પડ્યું. મારું કમનસીબ પણ એ કે આ ત્રણ દિવસ દરમ્યાન જ ઑફિસમાં ખૂબ કામ હતું.